cyanic-selkie/wikianc huggingface dataset:
ჯანი (ნოველა)
სქოლიო
კატეგორია:ანდრეი პლატონოვის ნაწარმოებები კატეგორია:1935 წლის ნოველები კატეგორია:ანტისოციალისტური ნაწარმოებები კატეგორია:1999 წლის წიგნები კატეგორია:ცენზურის მიერ აკრძალული წიგნები
Pseudolasius sexdentatus
სქოლიო
კატეგორია:ჭიანჭველები
ჰენრი VI
ჰენრი VI ლანკასტერი (ინგლ.: Henry VI Lancaster) (დ. 6 დეკემბერი, 1421, უინძორი — გ. 21 მაისი, 1471, ლონდონი) —  ინგლისის ბოლო ლანკასტერი მეფე 1422–1461 და 1470–1471 წლებში.
ლიტერატურა
კატეგორია:ინგლისის მეფეები კატეგორია:დაბადებული 6 დეკემბერი კატეგორია:დაბადებული 1421 კატეგორია:გარდაცვლილი 20 მაისი კატეგორია:გარდაცვლილი 1471 კატეგორია:XV საუკუნის ევროპის მონარქები
Sex Sleep Eat Drink Dream
Sex Sleep Eat Drink Dream — ინგლისური პროგრესული როკ-ჯგუფ King Crimson-ის სიმღერა და სინგლი. გამოიცა 1995 წელს. სიმღერა აღებულია ჯგუფის ალბომიდან Thrak (1995).
სიმღერების სია
კატეგორია:King Crimson-ის სიმღერები კატეგორია:1995 წლის სიმღერები
მჭითა მურუცხი
მჭითა მურუცხი (წითელი ვარსკვლავი) — გაზეთი ლაზურ ენაზე, გამოდიოდა აფხაზეთის სსრ-ში, შემდგომ აფხაზეთის ასსრ-ში. გაზეთი ანტიქართულ სულისკვეთებას აღვივებდა და სტალინის საიდუმლო გეგმის, „დაქუცმაცებული საქართველოს“ ნაწილი იყო.
გაზეთის პირველი ნომერი (რომანიზირებულ ანბანზე) 1929 წლის 7 აპრილს გამოვიდა. 1938 წელს, სსრკ ეროვნული პოლიტიკის ცვლილების გამო, გაზეთის გამოცემა შეწყდა და აღარ განახლებულა. „მჭითა მურუცხი” ლაზურ ენაზე მსოფლიოში პირველი გაზეთი იყო.
კატეგორია:ლაზურენოვანი გაზეთები
ანანურის მაზრა
ანანურის მაზრა — ადმინისტრაციულ-ტერიტორიული ერთეული ყოფილ თბილისის გუბერნიაში. შეიქმნა 1803 წელს, როდესაც საქართველოს მთავარმართებლის გენერალ პავლე ციციანოვის ბრძანებით სამაზრო ცენტრი დუშეთიდან ანანურში გადაიტანეს. ამით სამაზრო ცენტრი დაუახლოვეს საქართველოს სამხედრო გზას. ცენტრის გადატანას ტერიტორიული ცვლილება არ გამოუწვევია: ანანურის მაზრა ყოფილი დუშეთის მაზრის საზღვრებში დარჩა. გეოგრაფიული მდებარეობის გამო ანანურს არ ჰქონდა სამაზრო ცენტრად განვითარების პერსპექტივა, ამიტომ 1821 წელს სამაზრო ცენტრი კვლავ დუშეთში გადაიტანეს.
ლიტერატურა
კატეგორია:ტფილისის გუბერნია
კრეტული ძაღლის ენა
კრეტული ძაღლის ენა (Cynoglossum creticum) — ორწლოვანი ბალახოვანი მცენარე ლაშქარასებრთა ოჯახისა. ღერო 20-80 სმ სიმაღლისაა, სწორი, დატოტვილი, მარტოული ან რამდენიმე. მთელი მცენარე შებუსულია რბილი, მონაცრისფრო ბეწვით. ფოთლები ლანცეტაა, ქვედა ფოთლები გრძელ ყუნწშია წარზიდული, ზედა ფოთლები მჯდომარეა. ხვეულები მცირეყვავილიანია, შეკრებილი დამოკლებულ საგველად. გვირგვინი ცისფერია, მუქი ლურჯი ძარღვების ბადით. ყვავის და ნაყოფმსხმოიარობს მაის-აგვისტოში.
იზრდება დაბლობსა და მთის ქვედა სარტყელში — მშრალ, ქვიან ადგილებში, ტყისპირა ადგილებში, ბუჩქნარებში. გავრცელებულია მთელ კავკასიაში, სამხრეთ ევროპაში, მცირე აზიაში, ჩრდილოეთ ირანში, შუა აზიაში. გვხვდება საქართველოს თითქმის ყველა რეგიონში.
სქოლიო
კატეგორია:ძაღლის ენა
ხაბაროვსკის მხარე
ხაბაროვსკის მხარე (Хабаровский край) — რუსეთის ფედერაციის სუბიექტი, შედის შორეული აღმოსავლეთის ფედერალური ოკრუგის შემადგენლობაში. ადმინისტრაციული ცენტრი — ხაბაროვსკი. დაარსდა 1938 წლის 20 ოქტომბერს შორეული აღმოსავლეთის მხარის ხაბაროვსკისა და პრიმორიეს მხარედ გაყოფის შედეგად.
გეოგრაფია
ხაბაროვსკის მხარეს ესაზღვრება ამურისა და მაგადანის ოლქები, სახას რესპუბლიკა, პრიმორიეს მხარე, ებრაელთა ავტონომიური ოლქი და ჩინეთი. ასევე ესაზღვრება ოხოტისა და იაპონიის ზღვები. მთათა ძირითადი სისტემაა სიხოტე-ალინი.
მოსახლეობა
2002 წლის აღწერის მიხედვით ხაბაროვსკის მხარეში ცხოვრობს:
2008 წლის 1 იანვრის მონაცემების მიხედვით უდიდესი ქალაქებია: ხაბაროვსკი (577,3 ათ. კაცი), ამურის კომსომოლსკი (272,4 ათ. კაცი), ამურსკი (46,1 ათ. კაცი).
რესურსები ინტერნეტში
*
ეგზოსფერო
thumb|150 px|დედამიწის სფეროების რუკა ეგზოსფერო (ἐξω – გარეგანი და – სფერო) — დედამიწის ატმოსფეროს ფენა; მისი ყველაზე გარეგანი ფენა. დამახასიათებელია ნეიტრონული ატომების დაბალი კონცენტრაცია (ნაწილაკების კონცენტრაცია n0<107სმ−3). მისი ქვედა სფერო თერმოსფეროა. ეგზოსფეროში ნაწილაკების თავისუფალი გარბენის სიგრძე იმდენად დიდია, რომ ნაწილაკები დისიპაციას პლანეტშორის სივრცეშიც განიცდიან. ამასთანავე მოძრაობენ უმეტესწილად ბალისტიკური მიმართულებით. ჰაერის „მასა“ ეგზოსფეროში უტოლდება 10¾10 ატმოსფერულ მასას. ყველაზე მეტად დისიპაციას ექვემდებარება რბილი აირები. ეგზოსფერო იწყება 450-800 კმ სიმაღლეზე.
შედგება იონიზირებული აირისაგან (პლაზმები). ქვედა და შუა ნაწილი ძირითადად შედგება О და N ატომებისაგან. სიმაღლის მატებასთან ერთად სწრაფად იზრდება რბილი აირების შეფარდებითი კონცენტრაცია, განსაკუთრებით — იონიზირებული წყალბადისა. ეგზოსფეროში აირკინეტიკური ტემპერატურა უტოლდება 1500-3000 К-ს. მასზე გავლენას ახდენს დედამიწის მაგნიტური ველი, გარდა ამისა ეგზოსფეროშია თავმოყრილი დედამიწის რადიაციული სარტყლები.
ლიტერატურა
კატეგორია:დედამიწის ატმოსფერო
გამოყენებითი ფიზიკის ინსტიტუტი
გამოყენებითი ფიზიკის ინსტიტუტი — ილიას სახელმწიფო უნივერსიტეტის ბაზაზე არსებული ინსტიტუტი. ამჟამად მისი დირექტორია პროფესორი ივანე მურუსიძე.
კვლევის სფეროები
არაწრფივი ოპტიკა;
სწავლება
გამოყენებითი ფიზიკის ინსტიტუტის წარმოდგენილია ილიას სახელმწიფო უნივერსიტეტის საინჟინრო და მეცნიერებათა და ხელოვნების ფაკულტეტებზე საბაკალავრო, სამაგისტრო და სადოქტორო სწავლების საფეხურზე მაღალი დონის კურსებით ფიზიკაში, სტატისტიკაში, კომპიუტერულ მოდელირებასა და გამოყენებით მათემატიკაში.
რესურსები ინტერნეტში
კატეგორია:საქართველოს უნივერსიტეტები
ძუძუსმაწოვებელი (ხატი)
thumb|ძუძუსმაწოვებელი ხატი იმყოფება ათონზე, კარაის კელიასთან მდებარე ეკლესიაში და ხილანდარის მონასტერს ეკუთვნის. თავდაპირველად ეს ხატი იყო საბა განწმენდილის ლავრაში, რომელიც იერუსალიმიდან 18 ვერსითაა დაშორებული. აღმოსავლეთში ამ ერთადერთი ლავრის წმინდა დამაარსებელმა თავის აღსასრულთან დაკავშირებით იწინასწარმეტყველა, რომ გარკვეული დროის შემდგომ ლავრას სერბეთიდან მეფური შთამომავლობის თანამოსახელე ვინმე საბა ესტუმრებოდა და რომ ლავრა მას, ლოცვა-კურთხევის ნიშნად, ძუძუსმაწოვებელი ღვთისმშობლის სასწაულმოქმედ ხატს მიუძღვნიდა.
წმინდა საბა მშვიდობით წარდგა ღვთის წინაშე VI საუკუნეში, ხოლო მისი წინასწარმეტყველება ექვს საუკუნეზე მეტი ხნის შემდეგ აღესრულა: XIII საუკუნეში პალესტინა მოინახულა წმინდა საბა სერბელმა. მას გადაეცა წმ. საბა განწმენდილის წინასწარმეტყველური ანდერძი და ძუძუსმაწოვებელი ღვთისმშობლის ხატი. სერბეთში დაბრუნების შემდგომ წმ. საბამ ხატი ხილანდარის მონასტერს გადასცა. აღსანიშნავია, რომ ჩვეულების წინააღმდეგ, ის წმ. საბამ კანკელზე აღსავლის კარის არა მარცხენა, არამედ მარჯვენა მხარეს მოათავსა, სადაც ჩვეულებრივ მაცხოვრის ხატია ხოლმე, ხოლო ყოვლისმპყრობელი უფლის ხატი მარცხენა მხარეს, ღვთისმშობლის ხატის ადგილასაა მოთავსებული.
ლიტერატურა
კატეგორია:ღვთისმშობლის ხატები
კალიაკრის ბრძოლა
კალიაკრის ბრძოლა — რუსეთ-ოსმალეთის ომის დამამთავრებელი საზღვაო ბრძოლა. გაიმართა 1791 წლის 11 აგვისტოს ბულგარეთის ჩრდილო-აღმოსავლეთით, შავი ზღვის სანაპიროზე, კალიაკრის კონცხთან. რუსულმა ესკადრამ (16 სახაზინო ხომალდი, 2 ფრეგატი, 19 დამხმარე გემი) კონტრადმირალ თედორე უშაკოვის სარდლობით დაამარცხა ოსმალეთის ფლოტი (18 სახაზინო გემი, 17 ფრეგატი, 43 დამხმარე გემი), რომელსაც სანაპირო ბატარეები იცავდა. ამ გამარჯვებამ ხელი შეუწყო 1791 წელს იასის საზავო ხელშეკრულების დადებას.
პტოლემაისი (კირენაიკა)
მინი|ბიზანტიური წყალსატევი
პტოლემაისი ან პტოლემაიდა (Πτολεμαίς) — კირენაიკის ერთ-ერთი ანტიკური დედაქალაქი. სახელი სავარაუდოდ პტოლემე III-ს პატივსაცემად ეწოდა. მისი ლათინური სახელი რომაულ პერიოდში იყო - „ტოლმეტა“ (Tolmeta ), რისგანაც წარმოდგება მის ტერიტორიაზე არსებული თანამედროვე ლიბიური სოფლის სახელი - ტოლმეიტა (طلميثة).
სქოლიო
კატეგორია:ბერძნული კოლონიები კატეგორია:რომაული ქალაქები კატეგორია:კირენაიკა
საჰაერო ხიდი (ფილმი)
სიუჟეტი
უმაღლეს სასწავლებელში მისაღებ გამოცდაზე ჩაჭრის შემდეგ სოფლელი გოგონა ზესნახე და მასზე შეყვარებული ბუძგურია ენგურჰესის მშენებლობაზე გაიპარებიან სამუშაოდ. ზესნახე ოპერატორის ხელობას სწრაფად შეითვისებს, მეგობრებს შეიძენს, ბევრი თაყვანისმცემელიც გამოუჩნდება. ბუძგურიას კი მუშაობას ზესნახესთან ყოფნა ურჩევნია და მუდმივად ტოვებს თავის სამუშაოს. უპასუხისმგებლობისთვის მას სამსახურიდან დაითხოვენ. შეყვარებულები იჩხუბებენ. შეწუხებული ბუძგურია ექსკავატორის მძღოლს სთხოვს, შეასწავლოს ხელობა. იგი სამსახურში თავს აღიდგენს და შეყვარებულსაც შეურიგდება.
ავღანეთ-საქართველოს ურთიერთობები
ავღანეთ-საქართველოს ურთიერთობები — წარმოადგენს ურთიერთობებს ავღანეთსა და საქართველოს შორის. ავღანეთმა და საქართველომ დიპლომატიური კავშირი დაამყარეს 1994 წლის 12 ივლისს.
საქართველოს ელჩები ავღანეთში
საქართველოს ელჩების რეზიდენცია მდებარეობს აშხაბადში.
ავღანეთის ელჩები საქართველოში
ავღანეთის ელჩების რეზიდენცია მდებარეობს მოსკოვში.
რესურსები ინტერნეტში
კატეგორია:საქართველოს დიპლომატიური ურთიერთობები
ხუცისა (ხატი)
ხილანდარის მონასტრის ტაძარში ეს ხატი მარცხენა კლიროსის სვეტთანაა მოთავსებული. ოდესღაც, ერეტიკოსმა მღვდელმა თავი მართლმადიდებლად წარმოიდგინა და უკეთური ზრახვებით მივიდა ხილანდარის მონასტერში, მაგრამ იგი დაისაჯა: ლიტანიის დროს, როდესაც მას ეს ხატი ეპყრა ხელთ, უცაბედად დაიხრჩო. ამის შემდეგ ლიტანია ყოველთვის ამ ხატით აღესრულება და მას აუცილებლად ღვთისმსახური მიაბრძანებს, სწორედ ამიტომ სერბები სასწაულმოქმედ ხატს ”ხუცისას” უწოდებენ.
Pseudolasius silvestrii
Pseudolasius silvestrii — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Pseudolasius-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
თამუნა ნიკოლაძე
თამუნა ნიკოლაძე (დ. 17 ივნისი, 1978, თბილისი, საქართველოს სსრ, სსრკ) — „თავისუფალი თეატრის“ მსახიობი.
დაამთავრა თბილისის შოთა რუსთაველის სახელობის თეატრალური უნივერსიტეტისა დრამისა და კინოს სამსახიობო ფაკულტეტი 1999 წელს. ფართო მაყურებლისათვის ცნობილია ასევე პოპულარული ტელესერიალით „შუა ქალაქში“. მისი როლები მკვეთრად განსხვავდება ერთანეთისაგან, მას შეუძლია როგორც კომედიური, ასევე ტრაგიკული როლების მორგება.
სამეფო უბნის თეატრი
ასევე ბავშვობაში მას აქვს „მარჯანიშვილის თეატრში“ ნათამაშები სპექტაკლი „საქართველოს უკანასკნელი დედოფალი“ ამ სპექტაკლში პატარა თამუნა ნიკოლაძე და ჯაბა კილაძე ერთად მონაწილეობდნენ.
რესურსები ინტერნეტში
კატეგორია:დაბადებული 17 ივნისი კატეგორია:დაბადებული 1978 კატეგორია:ქართველი მსახიობები
ედუარდ IV
thumb|160px|ედუარდ V ედუარდ IV იორკი (Edward IV York) (დ. 28 აპრილი, 1442, რუანი — გ. 9 აპრილი, 1483, უესტმინსტერი) — იორკების დინასტიის ინგლისის პირველი მეფე 1461–1470 და 1470–1483 წლებში.
ნადირაშვილი
საკუთარი სახელი ნადირაშვილი შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
საქართველოს პარლამენტი
საქართველოს პარლამენტი — საქართველოს უმაღლესი წარმომადგენლობითი ორგანო, რომელიც ახორციელებს საკანონმდებლო ხელისუფლებას, განსაზღვრავს ქვეყნის საშინაო და საგარეო პოლიტიკის ძირითად მიმართულებებს, კონსტიტუციით დადგენილ ფარგლებში კონტროლს უწევს მთავრობის საქმიანობას და ახორციელებს სხვა უფლებამოსილებებს.
საქართველოს პარლამენტი არის ერთპალატიანი ორგანო, რომელიც აირჩევა საყოველთაო, თავისუფალი, თანასწორი და პირდაპირი საარჩევნო უფლების საფუძველზე ფარული კენჭისყრით 4 წლის ვადით ერთიან მრავალმანდატიან საარჩევნო ოლქში პროპორციული სისტემით არჩეული 150 პარლამენტის წევრისაგან. საქართველოს კონსტიტუციაში არსებული ჩანაწერის თანახმად, საქართველოს მთელ ტერიტორიაზე საქართველოს იურისდიქციის სრულად აღდგენის შემდეგ პარლამენტის შემადგენლობაში იქნება ორი პალატა: ქვედა პალატა — რესპუბლიკის საბჭო და ზედა პალატა — სენატი.
პარლამენტის არჩევნები ტარდება პარლამენტის უფლებამოსილების ვადის ამოწურვის კალენდარული წლის ოქტომბრის ბოლო შაბათს.
საქართველოს პარლამენტის ადგილსამყოფელი საქართველოს კონსტიტუციაში ორჯერ შეიცვალა: თავდაპირველად პარლამენტის ადგილსამყოფელი საქართველოს დედაქალაქი თბილისი იყო, 2009 წლის ცვლილებების შემდეგ (24.09.2009 N1674), კონსტიტუციის მიხედვით, ადგილსამყოფელად ქალაქი თბილისი და ქალაქი ქუთაისი განისაზღვრა, თუმცა პლენარული სხდომები მხოლოდ ქუთაისში უნდა ჩატარებულიყო, 2011 წლის საკონსტიტუციო ცვლილებების შემდეგ კი (14.07.2011 N4985), რომელიც ძალაში შევიდა 2012 წლის 1 ოქტომბრის საპარლამენტო არჩევნების შემდეგ, საქართველოს პარლამენტის ადგილსამყოფელი მხოლოდ ქალაქ ქუთაისში იყო და აქვე იმუშავა საქართველოს მე-8 მოწვევის პარლამენტმაც. 2017 წლიდან მისი ადგილსამყოფელი კვლავ საქართველოს დედაქალაქში — თბილისია.
საქართველოს დამფუძნებელი კრება
პირველი საკანონმდებლო ორგანო საქართველოს დემოკრატიულ რესპუბლიკაში ჩამოყალიბდა 1918– 1919 წლებში საქართველოს ეროვნული საბჭოს სახით. 1919 წელს საბჭომ წარმომადგენლობითი უფლებამოსილება გადააბარა საქართველოს დამფუძნებელ კრებას, რომელიც იყო პირველი საყოველთაო წესით არჩეული წარმომადგენლობითი ორგანო დამოუკიდებელ საქართველოში. დამფუძნებელი კრების ფუნქცია იყო რესპუბლიკის კონსტიტუციის მიღება და პარლამენტის მოწვევამდე მისი მაგივრობის გაწევა.
საქართველოს დამფუძნებელ კრება გაიხსნა 1919 წლის 12 მარტს, უხუცესი სოციალ-დემოკრატის, სილიბისტრო ჯიბლაძის სიტყვით. გარდამავალ პერიოდში, დამოუკიდებლობის გამოცხადებიდან დამფუძნებელი კრების შეკრებამდე, საკანონმდებლო ხელისუფლებას ახორციელებდა საქართველოს პარლამენტად წოდებული საქართველოს ეროვნული საბჭო, რომელსაც თავმჯდომარეობდა კარლო ჩხეიძე.
დამფუძნებელი კრების შემადგენლობაში, 1919– 1921 წლებში იყვენენ: სოციალ-დემოკრატიული პარტია (109 დეპუტატი); ეროვნულ-დემოკრატიული პარტია (8 დეპუტატი); სოციალ ფედერალისტთა სარევოლუციო პარტია (8 დეპუტატი); სოციალ რევოლუციონერები (5 დეპუტატი).
საქართველოს დამფუძნებელმა კრებამ საქართველოში 1921 წლის 21 თებერვლამდე იარსება. გასაბჭოების შემდეგ, მისი წევრები მთავრობასთან ერთად, ემიგრაციაში განაგრძობდნენ მოღვაწეობას. საქართველოს რევკომმა 1921 წლის 24 მარტს გამოსცა დეკრეტი დამფუძნებელი კრების დათხოვნის შესახებ.
საქართველოს სსრ-ის უმაღლესი საბჭო
საქართველოს პარლამენტის მოწვევა ვერ მოხერხდა საბჭოთა ოკუპაციის გამო. 1921 წელს საქართველოს რევკომმა დეკრეტით დათხოვნილად გამოაცხადა დამფუძნებელი კრება და გამოაცხადა საბჭოების ხელისუფლება. 1921– 1938 წლებში წარმომადგენლობითი ორგანოები იყო მუშათა, გლეხთა და წითელარმიელთა საბჭოები. 1938– 1990 წლებში არსებობდა ერთი უმაღლესი წარმომადგენლობითი ორგანო — საქართველოს სსრ-ს უმაღლესი საბჭო, რომელსაც უმაღლესი ხელისუფლება ფორმალურად ეკუთვნოდა, სინამდვილეში კი საპარლამენტო ხელისუფლება საქართველოში ფაქტობრივად არ არსებობდა.
1938 წლის 12 ივნისს საქართველოს სსრ-ში ახალი კონსტიტუციის საფუძველზე ჩატარდა უმაღლესი საბჭოს არჩევნები. 8 ივლისს შედგა საქართველოს სსრ-ს უმაღლესი საბჭოს პირველი სხდომა, რომლის თავმჯდომარედ იოსებ კოჭლამაზაშვილი აირჩიეს. 10 ივლისის საქართველოს სსრ-ის უმაღლესი საბჭოს დადგენილებით აირჩიეს საქართველოს სსრ-ის უმაღლესი საბჭოს პრეზიდიუმი ფილიპე მახარაძის თავჯდომარეობით. 11 ივლისის საქართველოს სსრ-ის უმაღლესი საბჭოს დადგენილებით შეიქმნა საქართველოს სსრ-ის მთავრობა — საქართველოს სსრ-ის სახალხო კომისარიატთა საბჭო, ვალერიან ბაქრაძის თავმჯდომარეობით.
სულ იმუშავა საქართველოს სსრ-ის მოწვევის უმაღლესი საბჭოს 12-მა მოწვევამ: საქართველოს სსრ-ის I მოწვევის უმაღლესი საბჭო (1938– 1946); საქართველოს სსრ-ის II მოწვევის უმაღლესი საბჭო (1947– 1950); საქართველოს სსრ-ის III მოწვევის უმაღლესი საბჭო (1951– 1954); საქართველოს სსრ-ის IV მოწვევის უმაღლესი საბჭო (1955–1959); საქართველოს სსრ-ის V მოწვევის უმაღლესი საბჭო (1959– 1962); საქართველოს სსრ-ის VI მოწვევის უმაღლესი საბჭო (1963– 1966); საქართველოს სსრ-ის VII მოწვევის უმაღლესი საბჭო (1967– 1970); საქართველოს სსრ-ის VIII მოწვევის უმაღლესი საბჭო (1971– 1974); საქართველოს სსრ-ის IX მოწვევის უმაღლესი საბჭო (1975– 1979); საქართველოს სსრ-ის X მოწვევის უმაღლესი საბჭო (1980– 1984); საქართველოს სსრ-ის XI მოწვევის უმაღლესი საბჭო (1985– 1989); საქართველოს სსრ-ის XII მოწვევის უმაღლესი საბჭო (1990– 1992).
საქართველოს რესპუბლიკის პირველი მოწვევის უზენაესი საბჭო
1989 წელს შეიქმნა ცვლილება საქართველოს სსრ-ის კონსტიტუციაში და საქართველოს სსრ-ის უმაღლეს საბჭოს ეწოდა უზენაესი საბჭო. 1990 წლის 28 ოქტომბერს ჩატარდა საბჭოთა კავშირის ისტორიაში პირველი მრავალპარტიული არჩევნები. არჩევნებში ზვიად გამსახურდიას ბლოკმა „მრგვალმა მაგიდამ“ დაამარცხა მმართველი კომუნისტური პარტია და მოიპოვა უმრავლესობა უზენაეს საბჭოში. არჩევნებში მონაწილეობა მიიღო ამომრჩეველთა თითქმს 70%-მა, თუმცა ძალიან დაბალი მონაწლეობა დაფიქსირდა აფხაზეთისა და სამხრეთ ოსეთის ავტონომიებში.
1991 წლის 9 აპრილს აღადგინა საქართველოს დამოუკიდებლობა. 1991 წლის 14 აპრილს უზენაესმა საბჭომ შემოიღო საქართველოს პრეზიდენტის თანამდებობა და ამ თანამდებობაზე აირჩია უზენაესი საბჭოს თავმჯდომარე ზვიად გამსახურდია. ამის შემდეგ საბჭოს თავმჯდომარე გახდა აკაკი ასათიანი. 1991 წლის აგვისტოში უზენაესმა საბჭომ აკრძალა საქართველოს კომუნისტური პარტია და გაუუქმა მანდატი ამ პარტიიდან არჩეულ საბჭოს 64 დეპუტატს. იმოქმედა უზენაესი საბჭოს მხოლოდ პირველმა მოწვევამ 1990 წლის 14 ნოემბრიდან 1992 წლამდე. 1992 წლის იანვარში სახელმწიფო გადატრიალების შემდეგ უზენაესი საბჭო დათხოვნილ იქნა სამხედრო საბჭოს გადაწყვეტილებით 1992 წლის 2 იანვარს, სამხედრო საბჭომ აღადგინა საქართველოს დემოკრატიული რესპუბლიკის კონსტიტუცია და დანიშნა ახალი არჩევნები, რომელიც გაიმართა 1992 წლის შემოდგომაზე.
მეოთხე მოწვევის პარლამენტი
მეოთხე მოწვევის საქართველოს პარლამენტის არჩევნები 1995 წელს ჩატარდა, სადაც საპარლამენტო უმრავლესობაში „საქართველოს მოქალაქეთა კავშირი“ აღმოჩნდა. პარლამენტის ამ შემადგენლობამ 1995– 1999 წლებში იმუშავა და მას ზურაბ ჟვანია თავმჯდომარეობდა.
მეხუთე მოწვევის პარლამენტი
ორივე არჩევნების შედეგად საპარლამენტო უმრავლესობა მოიპოვა მმართველმა პარტიამ — საქართველოს მოქალაქეთა კავშირი. 2003 წლის საპარლამენტო არჩევნებს მოჰყვა მოქალაქეთა ფართომასშტაბიანი პროტესტი და ვარდების რევოლუცია ეწოდა. საქართველოს უზენაესმა სასამართლომ არჩევნების შედეგები ნაწილობრივ გააუქმა: ძალადაკარგულად გამოცხადდა პროპორციული წესით არჩეული მანდატები, თუმცა მანდატები შეუნარჩუნდათ მაჟორიტარული წესით არჩეულ დეპუტატებს. ასევე ძალაში დარჩა იმავე დღეს გამართულ რეფერენდუმზე მიღებული გადაწყვეტილება მორიგ არჩევნებში პარლამენტართა რაოდენობის 235-დან 150-მდე შემცირების შესახებ.
მეექვსე მოწვევის პარლამენტი
საქართველოში, ვარდების რევოლუციისა და ხელისუფლებიც ცვლილებების შემდეგ, 2004 წლის მარტში გაიმართა რიგგარეშე არჩევნები, რომელშიც იმ დროს განსაკუთრებით პოპულარულმა პარტიამ — „ერთიანმა ნაციონალურმა მოძრაობამ“ მოიპოვა საკონსტიტუციო უმრავლესობა. პარლამენტის ამ შემადგენლობამ 2004– 2008 წლებში იმუშავა. მას თავმჯდომარეობდა ნინო ბურჯანაძე.
მეშვიდე მოწვევის პარლამენტი
2008 წლის მაისში გამართული მორიგი არჩევნები ახალი წესის მიხედვით ჩატარდა და აირჩა 150 პარლამენტარი. არჩევნებში კვლავ „ნაციონალურმა მოძრაობამ“ გაიმარჯვა. მეორე ადგილზე გასულმა გაერთიანებულმა ოპოზიციამ არჩევნები გაყალბებულად გამოაცხადა და მანდატებზე უარი თქვა.
მერვე მოწვევის პარლამენტი
250px|მინი|მარჯვნივ|დარბაზი, სადაც 2012–2014 წლებში, ქუთაისში საქართველოს მე-8 მოწვევის პარლამენტი მუშაობდა
მეცხრე მოწვევის პარლამენტი
მეცხრე მოწვევის საქართველოს პარლამენტმა 2016– 2020 წლებში იმუშავა. 2016 წლის ოქტომბერში გამართული არჩევნების გზით „ქართული ოცნებამ“ მოიპოვა საკონსტიტუციო უმრავლესობა. საპარლამენტო ოპოზიციაში კი „ევროპული საქართველო“, „ნაციონალური მოძრაობა“ და „პატრიოტთა ალიანსი“ იყო. მინი|საქართველოს მე-9 მოწვევის პარლამენტი. ლურჯი — [[ქართული ოცნება — დემოკრატიული საქართველო|ქართული ოცნება, სტაფილოსფერი — ევროპული საქართველო, შინდისფერი — ერთიანი ნაციონალური მოძრაობა, წითელი — საქართველოს პატრიოტთა ალიანსი]] პარლამენტში შემდეგი ფრაქციები მოქმედებდა: საპარლამენტო უმრავლესობა (92 წევრი) (ლიდერი მამუკა მდინარაძე); „ქართული ოცნება“ (58 წევრი); „ქართული ოცნება — ძლიერი ეკონომიკა“ (10 წევრი); „ქართული ოცნება — მწვანეები“ (6 წევრი); „ქართული ოცნება — მრეწველები“ (6 წევრი); „ქართული ოცნება — რეგიონების განვითარებისთვის“ (6 წევრი); „ქართული ოცნება — ძლიერი საქართველოსთვის“ (6 წევრი) და სხვ. „პატრიოტთა ალიანსი — სოციალ-დემოკრატები“ (7 წევრი); „ევროპული საქართველო — მოძრაობა თავისუფლებისთვის“ (7 წევრი); „ევროპული საქართველო“ (6 წევრი); „ევროპული საქართველო — რეგიონები“ (6); „ნაციონალური მოძრაობა“ (6 წევრი); დამოუკიდებელი დეპუტატები (6 წევრი). 18 დეპუტატი არცერთ ფრაქციას არ მიეკუთვნებოდნენ.
მეათე მოწვევის პარლამენტი
2020 წლის 31 აგვისტოს საქართველოს პრეზიდენტმა სალომე ზურაბიშვილმა არჩევნების დანიშვნის შესახებ განკარგულება გამოსცა და არჩევნების თარიღად, საქართველოს კონსტიტუციის შესაბამისად, 31 ოქტომბერი ოფიციალურად დაამტკიცა. საქართველოს ცენტრალურმა საარჩევნო კომისიამ საბოლოო შედეგები 3 დეკემბერს გამოაცხადა და წარადგინა საქართველოს X მოწვევის პარლამენტში შემსვლელი დეპუტატების სია. საქართველოს მე-10 მოწვევის პარლამენტმა 2020– 2024 წლებში უნდა იმუშაოს.
ახლადარჩეული პარლამენტის პირველი სხდომა 2020 წლის 11 დეკემბერს გაიმართა. საქართველოს კონსტიტუციის და პარლამენტის რეგლამენტის შესაბამისად, სხდომა საქართველოს პრეზიდენტმა, სალომე ზურაბიშვილმა გახსნა. პრეზიდენტის გამოსვლის შემდეგ, სიტყვა პარლამენტის უხუცეს წევრს — ვლადიმერ კახაძეს გადაეცა, რომელიც, პარლამენტის რეგლამენტის თანახმად, პარლამენტის თავმჯდომარის არჩევამდე ახალარჩეული პარლამენტის პირველ სხდომას გაუძღვა. დეპუტატებმა პირველივე სხდომაზე პარლამენტის თავმჯდომარედ არჩილ თალაკვაძე 86 ხმით აირჩიეს.
დეპუტატებმა კომიტეტების შემადგენლობების განსაზღვრისა და ფრაქციათა პროპორციული წარმომადგენლობების კვოტების შესახებ დადგენილების პროექტის დამტკიცების შემდეგ კომიტეტების თავმჯდომარეები აირჩიეს:
პარლამენტის სტრუქტურა
მინი|250პქ|პარლამენტის სტრუქტურა 2015 წლისთვის პარლამენტი ერთპალატიანია, შედგება 150 დეპუტატისგან, რომელთა შორის 77 აირჩევა პროპორციული საარჩევნო სისტემის, ხოლო 73 კი ერთმანდატიანი საარჩევნო ოლქებში მაჟორიტარული საარჩევნო სისტემის საფუძველზე. პარლამენტის ყველა დეპუტატი ირჩევა ოთხი წლის ვადით.
პარლამენტს ხელმძღვანელობს თავმჯდომარე, რომელიც უძღვება პარლამენტის მუშაობას, ხელს აწერს პარლამენტის მიერ მიღებულ აქტებს. პარლამენტის თავმჯდომარეს ჰყავს 7 მოადგილე. პარლამენტის თავმჯდომარე, საქართველოს პრეზიდენტის მიერ თავისი მოვალეობების განუხორციელებლობის შემთხვევაში, ასრულებს საქართველოს პრეზიდენტის მოვალეობას.
პარლამენტის წევრები ქმნიან საპარლამენტო ფრაქციებს პოლიტიკური შეხედულებების მიხედვით. პარლამენტში იქმნება მუდმივმოქმედი დარგობრივი კომიტეტები და დროებით საკითხთა კომისიები. პარლამენტის სტრუქტურაში მნიშვნელოვანი ორგანოა ბიურო. ბიუროში შედიან: თავმჯდომარე, მისი მოადგილეები, საპარლამენტო ფრაქციებისა და კომიტეტების თავმჯდომარეები. ბიურო ორგანიზაციულ ხელმძღვანელობას უწევს საქართველოს პარლამენტის მუშაობას.
წლის განმავლობაში იმართება 2 საპარლამენტო სესია: გაზაფხულზე (თებერვალი-ივნისი) და შემოდგომაზე (სექტემბერი-დეკემბერი). პარლამენტის მუშაობს უზრუნველყოფს პარლამენტის აპარატი.
პარლამენტის შენობა
მინი|მარჯვნივ|250 პქ|პარლამენტის შენობა საქართველოს ყოფილი სსრ-ის მთავრობის სახლის შენობა საბჭოთა ხანის ქართული არქიტექტურის მნიშვნელოვანი ნიმუშია. იგი მოიცავს რუსთაველის გამზირიდან მთაწმინდის კალთისკენ შეფენილ ვრცელ კვარტალს. შენობა ორი კორპუსისგან შედგება. ზედა კორპუსი აშენდა 1938 წელს (არქ. ვ. კოკორინი, გ. ლეჟავას მონაწილეობით), მეორე, რუსთაველის გამზირისპირა კორპუსი აიგო 1953 წელს (არქ. ვ. კოკორინი და გ. ლეჟავა, ვ. ნასარიძის მონაწილეობით). ორივე კორპუსის გადაწყვეტაში ძველი ქართული ხუროთმოძღვრების მოტივებია გამოყენებული, როგორც ცალკეულ ნაწილთა კომპოზიციაში, ისე დეკორსა და მოსაპირკეთებელ მასალაში. კორპუსებს აერთიანებს შიდა ეზო-ვესტიბიული, რომელიც კიბეებითა და შადრევნებით მიუყვება რელიეფს.
2012 წელს პარლამენტი გადავიდა ქ. ქუთაისში, ახალ შენობაში, რომელიც აშენდა 2010–2012 წლებში. პროექტი ეკუთვნის ესპანურ საპროექტო ბიუროს „CMD Ingenieros“ (არქიტექტორები: ალბერტო დომინგო და კარლოს ლაზარო). შენობის კომპოზიცია სივრცით-მოცულობითია და შექმნილია მარტივი ფორმებით: მინის კამარა შუაზე გაყოფილია ბეტონის თეთრი სარტყელით, რომლის ბოლოებიც მიწის ზედაპირს ჰორიზონტალურად მიუყვება და შენობაში შესასვლელებს წარმოადგენს. მინის კამარა, რომელიც ფარავს 100×150 მ² ფართობს, წარმოადგენს შენობის გარეთა გარსს, რომლის შიგნითაც განლაგებულია მთავარი ფოიე და სხვადასხვა დანიშნულების სათავსები/სამყოფები. შენობას გარშემო აკრავს ვრცელი გამწვანებული ტერიტორია. 2018 წლის დეკემბერში, პარლამენტმა ქუთაისში ბოლო სესია გამართა და 2019 წლიდან საქმიანობას თბილისში განაგრძობს.
პეტრის ბრძოლები
პეტრის ბრძოლები — ბრძოლები ქალაქ პეტრასთან ეგრისის დიდი ომის (542-562) დროს.
ლიტერატურა
კატეგორია:VI საუკუნის ბრძოლები კატეგორია:ეგრისის დიდი ომის ბრძოლები კატეგორია:საქართველოს ბრძოლები
დაკარგული თაობა
დაკარგული თაობა (Lost Generation) — 1920-იანი წლების ევროპელ და ამერიკელ მწერალთა ჯგუფის პირობითი სახელწოდება. ჯგუფის ლოზუნგი გახდა გერტრუდ სტაინის სიტყვები: „თქვენ ყველანი დაკარგული თაობა ხართ!“. ამ ჯგუფს მიაკუთვნებენ მწერლებს, რომლებმაც განიცადეს პირველი მსოფლიო ომის საშინელება, დაკარგეს დემოკრატიზმის გადარჩენის იმედი, რწმენა ტრადიციისა და მომავლისა და რომლებიც ანარქისტულ თვალსაზრისზე დადგნენ.
ლიტერატურა
კატეგორია:ლიტერატურა კატეგორია:I მსოფლიო ომის შედეგები
Walls and Bridges
Walls and Bridges — ჯონ ლენონის მეხუთე სტუდიური სოლო-ალბომი. იგი გამოიცა 1974 წელს. დისკი იწერებოდა იოკო ონოსთან დროებით დაშორების პერიოდში, როდესაც ჯონი მეი პენგთან ერთად ცხოვრობდა. ჩანაწერი ამერიკულ ’ბილბორდში’ #1 პოზიციაზე მოხვდა. ალბომიდან გამოიცა სინგლი Whatever Gets You thru the Night, რომელიც ელტონ ჯონის მონაწილეობით არის ჩაწერილი. დღეისათვის ეს სიმღერა არის ჯონის ერთადერთი #1 ამერიკული ჰიტ-სინგლი.
სქოლიო
კატეგორია:ჯონ ლენონის ალბომები კატეგორია:1974 წლის ალბომები კატეგორია:Apple Records-ის ალბომები კატეგორია:Plastic Ono Band-ის ალბომები კატეგორია:ალბომები ჯონ ლენონის პროდიუსერობით
აპოლონია (კირენაიკა)
მინი|აპოლონიას ნანგრევები აპოლონია  (Απολλωνία) — კირენაიკაში, დღევანდელი ლიბიის ტერიტორიაზე, ანტიკური ბერძნების მიერ დაარსებული კოლონია, რომელიც იყო ხმელთაშუა ზღვის კომერციული ცენტრი. ის წარმოადგენდა სამხრეთ-დასავლეთით 20 კილომეტრში მდებარე კირენას პორტს. იქ დაიბადა ბერძენი მათემატიკოსი და გეოგრაფი ერატოსთენე.
რესურსები ინტერნეტში
კატეგორია:ბერძნული კოლონიები კატეგორია:კირენაიკა
Pseudolasius streesemanni
Pseudolasius streesemanni — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Pseudolasius-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ჯამბატისტა ვიკო
ჯამბატისტა ვიკო (Giambattista Vico; დ. 23 ივნისი 1668, ნეაპოლი — გ. 23 იანვარი 1744, იქვე) — იტალიელი ფილოსოფოსი, ისტორიკოსი და იურისტი. ერთ-ერთი პირველი მოაზროვნე, რომლის იდეებმა, რამდენიმე მიმართულებით, წინ გაუსწრო მეცნიერული სოციოლოგიის განვითარებას. ის ისტორიას განიხილავდა, როგორც ობიექტურ კანონზომიერ პროცესს, რომელიც ციკლურად მიმდინარეობდა („მუდმივი იდეალური ისტორია, რომლის თანახმად, დროის გარკვეულ მონაკვეთში, ხდება ყველაფერი, ყველა ერის ისტორიაში“). ვიკოსათვის _ ისტორია არის ადამიანთა ქცევების უსასრულო ჯაჭვი. ვიკოს დამსახურება იმაში მდგომარეობს, რომ მან თავის მთავარ ნაშრომში „ახალი მეცნიერების საფუძვლები ერის საერთოო ბუნების შესახებ“ (1725), მან განახორციელა მცდელობა, გამოეყენებინა ისტორიულ-შედარებითი მეთოდი და დეტერმინული მიდგომა სახელმწოფო-სამართლებრივი ინსტიტუტების ასახსნელად.
ისტორიის მიერ განვლილი ციკლი შეიცავს სამ ფაზას: საწყისი სტადია - ღვთაებრივი, ღმერთების ეპოქა, რომლის დროს არ არსებობდა სახელმწიფოებრიობა და იურიდიული კანონები. კანონების როლს ასრულებდნენ მისტერიები და ორაკულთა წინასწარმეტყველება, რომლებიც გადასცემდნენ ადამიანებს ღმერთების ნებას. ვინაიდან ამ ეპოქაში სასამართლო ეფუძნებოდა ზნეობრივ ავტორიტეტს, ვიკოს აზრით, დაუშვებელია რაიმე სახის რაციონალური ახსნა-განმარტება. საზოგადოებას მართავენ ქურუმები. მატერიალური მოთხოვნები, საპირისპირო მიმდევრობების ბრძოლა ამზადებს კანონებისა და სახელმწიფოს წარმოშობას. ანუ ეს იურიდიულ-საზოგადოებრივი მოვლენები იქმნება არა ინდივიდის სუბიექტური ნებით, არამედ ობიექტური აუცილებლობით. ვიკო მკაცრად და ზედმიწევნით ზუსტად აკრიტიკებდა, ბუნებით-სამართლებრივი სკოლის წმინდა ხელოვნურ დებულებებს (სახელმწიფოსა და სამართლის წარმოშობის სახელშეკრულებო კონცეფცია ). ვიკო არ აკავშირებს სახელმწიფოს წარმოშობას ხელშეკრულებას. თითოეული მმართველობის ფორმას ვიკომ მოუძებნა საკუთარი საფუძველი და წარმოშობის საკუთარი მიზეზი. ისტორიული ციკლის მეორე ფაზაზე, გმირების ეპოქაში, სახელმწიფო ხელისუფლების სათავეში იკვე დგას არისტოკრატია, რომელიც საკუთარ ანგარებიან სამართლის ნორმებს კარნახობს საზოგადოებას და მკაცრად თრგუნავს პლებეებს. ამ ფაზაზე სამართალი არის უხეში ძალის სამართალი. ისტორიული ციკლის მესამე ფაზა არის ადამიანთა ეპოქა, რომელსაც ახასიათებს რესპუბლიკურ - დემოკრატიული მოწყობა, ან წარმომადგენლობითი მონარქიები, როდესაც მოქმედებენ, ადამიანის ღირსების შესაბამისი უფლებები და თავისუფლებები, რომლებიც უზრუნველყოფენ სახალხო სუვერენიტეტს. ამ პერიოდში კანონი ბრძნულად და მოქნილად ითვალისწინებს როგორც კერძო, ისე საყოველთაო ინტერესსა და თანასწორობას ამყარებს ადამიანებს შორის (იურიდიული თანასწორობა). ვიკოს სიმპათია მთლიანად „თავისუფალი სახალხო სახელმწიფოს მხარეს არის, სადაც ყველა ადამიანი ან მათი უდიდესი ნაწილი წარმოადგენს სახელმწიფოს კანონიერ ძალას ... და იქცევა სახალხო თავისუფლების ბატონად“.
ანარია
ანარია — მდინარე საქართველოში, აფხაზეთის ავტონომიური რესპუბლიკის ოჩამჩირის მუნიციპალიტეტში. სიგრძე 26 კმ, აუზის ფართობი 103 კმ². სათავე აქვს გორაკ-ბორცვიან ზონაში. ერთვის შავ ზღვას ქალაქ ოჩამჩირის სამხრეთით.
სქოლიო
კატეგორია:აფხაზეთის ავტონომიური რესპუბლიკის მდინარეები კატეგორია:შავ ზღვაში ჩამდინარე მდინარეები
ნადარეიშვილი
საკუთარი სახელი ნადარეიშვილი შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
წაბლანის ნაეკლესიარი
წაბლანის ნაეკლესიარი — არქეოლოგიური ძეგლი შუახევის მუნიციპალიტეტის სოფელ წაბლანაში. აგებულია X-XV საუკუნეებში. მდებარეობს სოფლის ჩრდილო აღმოსავლეთ მონაკვეთში, შემაღლებულ ბორცვზე, ამ ადგილს ადგილობრივი მოსახლეობა "ნათლისმცემლის გორას" უწოდებდა. მოცემულ ადგილას უძველესი დროიდან მდგარა ეკლესია. ამჟამად აქ ზედაპირულად ჩანს ნაგებობის საძირკვლის დონემდე მორღვეული ნაშთები და ეკლესიის მშენებლობაში გამოყენებული ქვის კარგად დამუშავებული კვადრები. შეიძლება ვივარაუდოთ, რომ ეკლესია დარბაზული ტიპისა იყო, ორფერდა გადახურვით და დასავლეთ მხრიდან მოწყობილი შესასვლელით. დროთა განმავლობაში ადგილობრივი მოსახლეობა მიწის სამუშაოების დროს პოულობდა სხვადასხვა დანიშნულების კერამიკის ფრაგმენტებს.
რესურსები ინტერნეტში
კატეგორია:შუახევის მუნიციპალიტეტის ტაძრები
B'Boom: Live in Argentina
B'Boom: Live in Argentina — ინგლისური პროგრესული როკ-ჯგუფ King Crimson-ის მიერ 1994 წელს არგენტინაში ჩატარებული კონცერტის ოფიციალური ბუტლეგური ჩანაწერი. იგი გამოვიდა ჯგუფის საკუთარ ლეიბლზე Discipline Global Mobile.
სქოლიო
კატეგორია:პროგრესული როკ-ალბომები კატეგორია:King Crimson-ის საკონცერტო ალბომები კატეგორია:1995 წლის საკონცერტო ალბომები
ხორვატიული ღვინო
ხორვატული ღვინო — ხორვატიაში დამზადებული ღვინო, რომლის ისტორია დაიწყო დაახლოებით 2500 წლის წინ ძველი ბერძენი მკვიდრების მიერ დალმაციის სამხრეთ კუნძულებზე ვისზე, ჰვარსა და კორჩულაზე. მსოფლიოს ღვინის ძველი მწარმოებლების მსგავსად, ხორვატიაში მრავალი ტრადიციული ყურძნის ჯიში შემორჩა, რაც მათ ადგილობრივ ვენახის გორაკებს შეეფერება. აითვისეს ღვინის წარმოების თანამედროვე მეთოდები დიდ ღვინის ქარხნებში და მიიღეს ევროკავშირის ღვინის რეგულაციები, რაც უზრუნველყოფს ღვინის ხარისხის გარანტიას.
ამჟამად 300-ზე მეტი გეოგრაფიულად განსაზღვრული ღვინის რეგიონი და მკაცრი კლასიფიკაციის სისტემაა ხარისხისა და ადგილწარმოშობის უზრუნველსაყოფად. ხორვატიული ღვინის უმეტესობა თეთრია, დანარჩენი ნაწილი, ძირითადად, წითელია და მხოლოდ მცირე პროცენტია ვარდისფერი ღვინოები. ღვინის მწარმოებელი ორი გამოკვეთილი რეგიონია. ქვეყნის ჩრდილო-აღმოსავლეთით მდებარე რეგიონი, განსაკუთრებით კი სლავონია, ორიენტირებულია მაღალფასიანი, ძირითადად, თეთრი ღვინის წარმოებაზე. ჩრდილოეთ სანაპიროს გასწვრივ, ისტრიის და კრკის ღვინოები, მეზობელ იტალიაში წარმოებული ღვინოების მსგავსია, ხოლო სამხრეთით, დალმაციაში, ნორმას ხმელთაშუაზღვის სტილის წითელი ღვინოები ქმნიან. 2014 წელს ხორვატიამ ღვინის წარმოებაში 32-ე ადგილი დაიკავა ქვეყნების მიხედვით. დაახლოებით იწარმოება 45,272 ტონა.
ღვინო პოპულარული სასმელია ხორვატიაში და ადგილობრივებს  უყვართ საჭმელთან ერთად ღვინის სმა. ხშირად ღვინო განზავებულია გაზიანი ან ცქრიალა წყლით. ცნობილია გემიშთი - თეთრი ღვინისა და გაზიანი წყლის კომბინაცია და ბევანდა - წითელი ღვინისა და წყლის კომბინაცია.
ღვინის სახეობები
მარჯვნივ|მინი| ღვინის მარანი, ბარანჯა
ხორვატიაში ღვინის მწარმოებელი ორი განსხვავებული რეგიონია. ქვეყნის ჩრდილო-აღმოსავლეთით მდებარე კონტინენტურ რეგიონში მდიდარი ხილის თეთრი ღვინოებია, მსგავსი სახეობებით, სლოვენიის, ავსტრიისა და უნგრეთის მეზობელ ტერიტორიებზე. ჩრდილოეთ სანაპიროზე წარმოებული ღვინოები ჰგავს იტალიურ ღვინოს, ხოლო სამხრეთით წარმოება უფრო ხმელთაშუა სახეობის წითელი ღვინისკენ არის მიმართული. კუნძულებსა და დალმაციის სანაპიროზე, ვაზის ადგილობრივი ჯიშები, მიკროკლიმატები და ვენახების საკმაოდ მკაცრი ხასიათი იწვევს ინდივიდუალური მახასიათებლებით გამორჩეულ ღვინოებს.
წარმოებული ღვინის უმეტესი ნაწილი (67%) არის თეთრი, ხოლო 32% წითელია და ძირითადად სანაპირო ზოლში მზადდება. ვარდისფერი ღვინო შედარებით იშვიათია. ასევე მზადდება სპეციალური ღვინო, მაგალითად, ცქრიალა ღვინო და დესერტის ღვინო.
ღვინის მწარმოებელი რეგიონები
ხორვატიას აქვს სამი ძირითადი ღვინის მწარმოებელი რეგიონი: აღმოსავლეთ კონტინენტური (Istočna kontinentalna), დასავლეთ კონტინენტური (Zapadna kontinentalna) და სანაპირო (Primorska), რომელიც ასევე მოიცავს კუნძულებს. თითოეული მთავარი რეგიონი იყოფა ქვე-რეგიონებად, რომლებიც კიდევ იყოფა უფრო მცირე ზომის ვინოგორჯად (ფაქტობრივად, ღვინის ბორცვები). მთლიანობაში, ხორვატიაში 300-ზე მეტი გეოგრაფიულად განსაზღვრული ღვინის მწარმოებელი ადგილია. ღვინის წარმოების ნახევარზე მეტი კონცენტრირებულია სამ ადგილას: ისტრიაში, ოსიეკ-ბარანჯაში და ვუკოვარ-შრიჯემში.
კლასიფიკაცია
ხორვატიის მევენახეობა-მეღვინეობის ინსტიტუტი შეიქმნა 1996 წელს ქვეყნის ღვინის ინდუსტრიის ზედამხედველობისთვის და პასუხისმგებელი იყო მევენახეობისა და ღვინის წარმოების რეგულირებაზე. სტანდარტები ევროკავშირის ღვინის რეგულაციების მსგავსად შეიქმნა საბოლოო პროდუქტის თანმიმდევრული ხარისხის უზრუნველსაყოფად. ხორვატული ღვინოები კლასიფიცირებულია ხარისხის მიხედვით, რაც ეტიკეტზე ნათლად არის აღწერილი. გამოყოფილია სამი ძირითადი კატეგორია:
სქოლიო
კატეგორია:ღვინო ქვეყნების მიხედვით კატეგორია:ხორვატია კატეგორია:ღვინო
ევა რივასი
ევა რივასი (Եվա Ռիվաս, დ. 13 ივლისი 1987, დონის როსტოვი, სსრკ) — სომეხი მომღერალი. 2010 წლის ევროვიზიაზე სომხეთი წარადგინა. მისი ნამდვილი სახელი და გვარია: ვალერია რეშეტნიკოვა-ცატურიანი.
მისრათის უნივერსიტეტი
მისრათის უნივერსიტეტი (جامعة مصراتة) — უნივერსიტეტი ლიბიაში, ქალაქ მისრათაში. დაფუძნდა 2010 წელს. უნივერსიტეტის მთავარი კამპუსი მდებარეობს ქალაქ მისრათის ცენტრში, ხოლო დანარჩენი კამპუსები განლაგებულია ქალაქებში: ბანი-ვალიდიში, ზლიტენში, ელ-ხუმსიში, ტარჰუანაში, მასალათაში, კასტელვერდეში. უნივერსიტეტს ჰყავს 55,500 სტუდენტი. მისრათის უნივერსიტეტი შეიქმნა შვიდი ოქტომბრისა და ალმერღაბის უნივერსიტეტების გაერთიანების შედეგად.
ევა რივასი
ევა რივასი ვალერიას წარმომავლობით ბერძენ დიდ ბებიას ერქვა, ამიტომ ვალერიამაც ეს სახელი შეარჩია ფსევდონიმად.
მისრათის უნივერსიტეტი
სქოლიო
კატეგორია:ლიბიის უნივერსიტეტები
ევა რივასი
რესურსები ინტერნეტში
კატეგორია:სომეხი მომღერლები კატეგორია:დაბადებული 1987 კატეგორია:ევროვიზიის კონკურსანტები კატეგორია:დაბადებული 13 ივლისი
კოპლატაძე
საკუთარი სახელი კოპლატაძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
ზეა (მდინარე)
ზეა (Зея) — მდინარე რუსეთის ფედერაციაში, მდინარე ამურის მარცხენა შენაკადი, სათავეს იღებს სტანოვოის ქედზე, მიედინება ამურის ოლქის ტერიტორიაზე, ერთვის მდინარე ამურს ქალაქ ბლაგოვეშჩენსკთან.
შენაკადები:ტოკი, ბრიანტა, სელემჯა...
მდინარეზე მდებარეობს ზეას ჰესი, დაგეგმილია ქვემო ზეას ჰესის მშენებლობა.
რესურსები ინტერნეტში
კატეგორია:ამურის შენაკადები კატეგორია:ამურის ოლქის მდინარეები
Pseudolasius sumatrensis
Pseudolasius sumatrensis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Pseudolasius-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ან სექსტონი
ან სექსტონი (Ann Sexton; ნამდვილი სახელი ან გრეი ჰარვი Anne Gray Harvey; დ. 9 ნოემბერი, 1928, ნიუტონი, მასაჩუსეტსი — გ. 4 ოქტომბერი, 1974, ვესტონი, მასაჩუსეტსი) — ამერიკელი პოეტი და მწერალი.
ბიოგრაფია
ან სექსტონმა ცხოვრების უმეტესი ნაწილი ბოსტონის მიდამოებში გაატარა. 1945 წელს Rogers Hall School-ის პანსიონატში შედის. სამი წლის შემდეგ ალფრედ მიულერ სექსტონს მიყვება ცოლად. მათ ორი შვილი შეეძინებათ: ლინდა გრეი სექტონი, მომავალი რომანისტი, და ჯოის სექსტონი. ცოლ-ქმარი 1970 წელს ერთმანეთს დაშორდება.
ან სექსტონის ცხოვრების დიდი ნაწილი დეპრესიასთანაა დაკავშირებული. 1955 წელს, მეორე დიდი დეპრესიის დროს იგი ხვდება ექიმ მარტენ ორნს, რომელიც ურჩევს ლექსების წერას. ანი ჯონ ჰოლმსის პოეტურ ატელიეში იწყებს სიარულს და წარმატებასაც აღწევს. მისი ნაწერები ამერიკაში იმ დროისთვის პოპულარულ ჟურნალებში იბეჭდება.
პარალელურად სექსტონი მეორე პოეტურ ატელიეში დადის, სადაც სილვია პლათს გაიცნობს. მოგვიანებით იგი თავად უძღვება პოეტურ სახელოსნოებს ბოსტონ კოლეჯში, ობერლენ კოლეჯსა და კოლგეიტის უნივერსიტეტში.
ან სექსტონი კონფესიონალისტი პოეტის თანამედროვე ტიპს წარმოადგენს. თავის შემოქმედებაში მან ფარდა ახადა აქამდე დაფარულ ქალებისთვის სპეციფიურ პრობლემებს და ამით გზა გაუხსნა ქალურ მწერლობას. მის ნაწარმოებებში ხშირია აბორტის, ცოლ-ქმრული ღალატის, მენსტრუაციისა და ქალური მასტურბაციის თემები. ამ ტაბუდადებული თემების შემოტანით მან გახსნა პოეზიის საზღვრები.
1974 წელს ან სექსტონმა თავი მოიკლა. იგი დაკრძალულ იქნა ბოსტონის მახლობლად Forest Hills-ის სასაფლაოზე.
1986 წელს ბრიტანელმა მუსიკოსმა პიტერ გაბრიელმა შექმნა ან სექსტონისადმი მიძღვნილი სიმღერა სახელწოდებით Mercy Street.
სქოლიო
კატეგორია:ამერიკელი მწერლები კატეგორია:მწერალი ქალები კატეგორია:ამერიკელი პოეტები კატეგორია:დაბადებული 1928 კატეგორია:გარდაცვლილი 1974
აკრიფეთ 77
აკრიფეთ 77 ― ამერიკული სატელევიზიო შოუს, დაკარგულების მესამე სეზონის მეთერთმეტე და საერთო ჯამში მე-60 ეპიზოდი. ეპიზოდის რეჟისორია სტივენ უილიამსი, სცენარის ავტორები კი: დეიმონ ლინდელოფი და კარლტონ ქიუზი. ეპიზოდი პირველად 2007 წლის 7 მარტს აშშ-ში The American Broadcasting Company-ის ეთერში გაუშვეს. ფლეშბექებში საიდ ჯარას (ნავინ ენდრიუსი) ისტორიაა მოთხრობილი.
ეპიზოდი აშშ-ში დაახლოებით 12.45 მილიონმა შინამეურნეობამ ნახა.
სქოლიო
კატეგორია:დაკარგულების (სეზონი 3) ეპიზოდები
ნერესუნბიუ
ნერესუნბიუ (Nørresundby) — ურბანული არეალი დანიაში, ოლბორგის მუნიციპალიტეტის ნაწილი. მდებარეობს ქალაქ ოლბორგის ჩრდილოეთით. 2012 წლის მონაცემებით მისი მოსახლეობა 21 671 ადამიანს შეადგენს.
ოლბორგთან დაკავშირებულია საგზაო და სარკინიგზო ხიდებით.
ნერესუნბიუში მდებარეობს გერმანიკული რკინის ხანისა და ვიკინგების დროინდელი დასახლებისა და სამარხის ნაშთები, სადაც ფუნქციონირებს მუზეუმი.
სქოლიო
კატეგორია:დანიის ქალაქები
სურთის უნივერსიტეტი
სურთის უნივერსიტეტი (جامعة سرت) — სახელმწიფო უნივერსიტეტი ლიბიაში, ქალაქ სურთში. როგორც უნივერსიტეტი დაფუძნდა 1991 წელს. მანამდე ორი წლით ადრე წარმოადგენდა ბენღაზის უნივერსიტეტის ფილიალს. კამპუსი აქვს აგრეთვე ქალაქ ჰუნში. აქვს 13 ფაკულტეტი.
რესურსები ინტერნეტში
კატეგორია:ლიბიის უნივერსიტეტები
ინშალა
ინშალა, ასევე ინშალლაჰ, ასევე ინშა ალა ან ინშა ალაჰ (إِنْ شَاءَ ٱللَّٰهُ) — არაბული ფრაზა, რომელსაც მუსლიმები წარმოთქვამენ იმედის გამოსახატავად, რომ ესა თუ ის ხსენებული მოვლენა მომავალში მოხდება. მისი უახლოესი ქართული ვარიანტია „ღვთის ნებით“, "თუ ღმერთი ინებებს", თუმცა არაბულ ფორმას მეტად ხაზგასმულად გააჩნია რელიგიური დატვირთვა.
ეს სიტყვა მსოფლიოს სხვა ერებშიც გავრცელდა და ხშირად გამოიყენება რაიმეს გაკეთების სურვილის გამოსახატავად, რაც შესაძლოა ფაქტობრივად არ მოხდეს. შენიღბულად ის ასევე გამოხატავს მავანის ყოყმანს, თუ ის ვალდებულია რაიმეს დათანხმდეს, თუმცა საპირისპიროს ამჯობინებს.
ესპანური ფრაზა ojalá que და პორტუგალიური oxalá („ვიმედოვნებ“) მომდინარეობს ფრაზიდან law šá lláh („ღვთის ნებით“). ეს ერთ-ერთია იმ მრავალ სიტყვათაგან, რომელიც არაბულიდანაა ნასესხები სამხრეთ ესპანეთის VIII-დან XV საუკუნემდე მუსლიმთა ბატონობაში ყოფნის გავლენით.
სქოლიო
კატეგორია:არაბული სიტყვები და ფრაზები
ბრუნეი-საქართველოს ურთიერთობები
ბრუნეი-საქართველოს ურთიერთობები — წარმოადგენს ურთიერთობებს ბრუნეისა და საქართველოს შორის. ბრუნეიმ და საქართველომ დიპლომატიური კავშირი დაამყარეს 2010 წლის 1 მარტს. დიპლომატიური ურთიერთობების დამყარების შესახებ ერთობლივ კომუნიკეზე ხელმოწერის ცერემონიალი გაიმართა ნიუ-იორკში, გაერთიანებული ერების ორგანიზაციასთან საქართველოს მუდმივ წარმომადგენლობაში. ხელშეკრულებას ხელი მოაწერეს გაეროში ორი ქვეყნის მუდმივმა წარმომადგენლებმა ლატიფ ტუახმა და ალექსანდრე ლომაიამ.
ერთობლივი კომუნიკეს თანახმად, საქართველო და ბრუნეი ორმხრივ ურთიერთობებს განავითარებენ ტერიტორიული მთლიანობის, საზღვრების ურღვეობისა და სუვერენული თანასწორობის პრინციპების შესაბამისად.
რესურსები ინტერნეტში
კატეგორია:საქართველოს დიპლომატიური ურთიერთობები
პავლეური
პავლეური — სოფელი აღმოსავლეთ საქართველოში, მცხეთა-მთიანეთის მხარის დუშეთის მუნიციპალიტეტში, ანანურის თემში. მდებარეობს მდინარე არაგვის ნაპირზე, ზღვის დონიდან 900 მ.
დემოგრაფია
2014 წლის აღწერის მონაცემებით სოფელში ცხოვრობს 137 ადამიანი.
სქოლიო
კატეგორია:დუშეთის მუნიციპალიტეტის სოფლები
ჯეინ რასელი
ჯეინ რასელი (Jane Russell; დ. 21 ივნისი, 1921 — გ. 28 თებერვალი, 2011) — ამერიკელი მსახიობი, მომღერალი და მოდელი. ცნობილია როგორც ჰოლივუდის ერთ-ერთი წამყვანი სექს-სიმბოლო 40-იან და 1950-იან წლებში.
ბიოგრაფია
ჯეინ რასელი დაიბადა ბემიჯიში, მინესოტა. ხუთი შვილიდან უფროსიიყო მამა-აშშ არმიის უფროსი ლეიტენანტი- როი უილიამ რასელი, დედა - ჯერალდინ ჯეკობი-ყოფილი მსახიობი. მამამისის პენსიაზე გასვლის შემდეგ, ოჯახი გადავიდა კალიფორნიაში, სადაც ისინი დასახლდნენ ქალაქ ბურბანკში. ახალგაზრდობაში, დედის დაჟინებული მოთხოვნით, სწავლობდა ფორტეპიანოზე დაკვრას, ასევე მონაწილეობდა სკოლის დრამატულ წრეში.
სკოლის დამთავრების შემდეგ ჯეინს სურდა დიზაინი შეესწავლა, მაგრამ 1936 წელს მამამისის მოულოდნელმა გარდაცვალებამ მისი გეგმები შეცვალა. მან მდივნად დაიწყო მუშაობა, დედას რომ დახმარებოდა ოჯახის შენახვაში. მიუხედავად ამისა, ჯერალდინს სურდა, რომ ქალიშვილი მსახიობი გამოსულიყო  და დაჟინებით მოითხოვდა გაეუმჯობესებინა სამსახიობო უნარები. შემდეგ ჯეინ რასელი დარეგისტრირდა თეატრალურ კურსებზე რეჟისორ მაქს რეინჰარტთან. ის ასევე სწავლობდა დრამატულ სკოლაში მარია უსპენსკაიასთან, რის შემდეგაც, 1940 წელს შვიდი წლის კონტრაქტი გააფორმა მილიონერ ჰოვარდ ჰიუზთან. მარცხნივ|მინი|[[მერილინ მონრო|მერლინ მომროსთან ერთად]] ჰოვარდ ჰიუზი თვლიდა, რომ რასელს შეეძლო სერიოზულად შეჯიბრებოდა ეპოქის აღიარებულ სექს სიმბოლოებს - რიტა ჰეივორთს და ლანა ტერნერს. ის არ ცდებოდა თავის გათვლებში. პირველი ვესტერნი ჯეინის მონაწილეობით  - "კანონგარეშე" ,  რომელიც ფართო ეკრანებზე1943  წელს გამოვიდა, წარმატებული გამოდგა. მას მოჰყვა სხვა ფილმები, მათ შორის მიუზიკლი „ფრანგული ხაზი“ (1954). მინი|ჯეინ რასელი, რობერტ მიჩუმი-1951 წ. მარცხნივ|მინი|ბობ ჰოუპთან ერთად ფილმში "გზა ბალისაკენ."1952 წ. ამასობაში, თავად მსახიობი, როგორც იგი 1985 წლის ავტობიოგრაფიაში წერდა, უფრო დახვეწილ როლებზე ოცნებობდა. მისი ერთ-ერთი ყველაზე დასამახსოვრებელი ნამუშევარი  კომედიურ ჟანრში იყო "ჯენტლმენებს ირჩევენ ქერებს" (1953), სადაც მას პარტნიორობას უწევდა  მომდევნო თაობის სექს სიმბოლო - მერლინ მონრო.
პირადი ცხოვრება
მინი|ჯიმი მაქჰიუ ,ჯეინ რასელი და ლუელა პარსონსი, 1958 წ მარცხნივ|მინი მსახიობი სამჯერ იყო დაქორწინებული. თავის პირველ მეუღლესთან, ამერიკელ ფეხბურთელ, ბობ უოტერფილდთან ოცდახუთი წელი იცხოვრა. ჯეინი ჯერ კიდევ მაშინ დაფეხმძიმდა,  როდესაც დანიშნულები იყვნენ. გოგონა სკოლას ამთავრებდა. საქმროს დაჟინებული მოთხოვნით ის იძულებული გახდა ბავშვი მოეცილებინა. ამის შემდეგ შვილი აღარ შეეძინა. წყვილმა სამი ბავშვი იშვილა: ორი ბიჭი და ერთი გოგონა. მინი|2008 წელი რასელს შვილად აყვანის დროს მრავალი სირთულე შეექმნა და 1955 წელს დააფუძნა საქველმოქმედო ორგანიზაცია, რომელიც ეხმარებოდა მსგავს სიტუაციებში მყოფ ადამიანებს. მეორე მეუღლესთან,  მსახიობ როჯერ ბარეტთან ერთად  მხოლოდ ერთი წელი  იცხოვრა. 1968 წელს  ბარეტი მოულოდნელად გარდაიცვალა. მესამე ქმარი  გახლდათ უძრავი ქონების აგენტი ჯონ კალვინ პიპლესი, წყვილმა 25 წელი იცხოვრა ერთად. 1999 წელს ჯონ კალვინი  გულის უკმარისობით გარდაიცვალა.
ჯეინ რასელი გარდაიცვალა სანტა მარიაში (სანტა-ბარბარა,) 89 წლის ასაკში სუნთქვის უკმარისობით 2011 წლის 28 თებერვალს.
სქოლიო
კატეგორია:ამერიკელი მსახიობი ქალები კატეგორია:მსახიობები ჰოლივუდის დიდების ხეივანში კატეგორია:დაბადებული 1921 კატეგორია:დაბადებული 21 ივნისი კატეგორია:გარდაცვლილი 2011 კატეგორია:XX საუკუნის ამერიკელი ქალი მსახიობები კატეგორია:გარდაცვლილი 28 თებერვალი
ალთუნაშვილი
საკუთარი სახელი ალთუნაშვილი შეიძლება აღნიშნავდეს ერთ-ერთ შემდეგ პიროვნებათაგანს:
საგარეჯოსა და ნინოწმინდის ეპარქია
thumb|200px|ნინოწმინდის საკათედრო ტაძარიthumb|200px|საგარეჯოსა და ნინოწმინდის ეპარქიის რუკასაგარეჯოსა და ნინოწმინდის ეპარქია — საქართველოს ეკლესიის სამღვდელმთავრო აღმოსავლეთ საქართველოში, გარე კახეთში, მდინარე ივრის აუზში, გომბორის ქედის სამხრეთ-დასავლეთი კალთებზე. იგი მოიცავს ქალაქ საგარეჯოსა და მის მუნიციპალიტეტს. ეპარქიას აღნიშნული სახელწოდება 2003 წლის 18 აგვისტოს ურბნისის საკათედრო ტაძარში ჩატარებულ წმინდა სინოდის კრებაზე ეწოდა. 1995 წლის 5 აპრილიდან იგი საგარეჯოსა და გურჯაანის საერთო სახელწოდებით არსებულ სამღვდელმთავროს მიეკუთვნებოდა, რომლის გაყოფის შემდეგ ჩამოყალიბდა საგარეჯოსა და ნინოწმინდის ეპარქია, და გურჯაანისა და ველისციხის ეპარქია. საქართველოს ამჟამინდელი საეპარქიო ადმინისტრირებით, სამღვდელთმთავროს აღმოსავლეთიდან ესაზღვრება ბოდბისა და გურჯაან-ველისციხის ეპარქიები, დასავლეთიდან - გარდაბნისა და მარტყოფის და მცხეთა-თბილისის ეპარქიები, ჩრდილოეთიდან - ალავერდისა და თიანეთ-ფშავ-ხევსურეთის ეპარქიები, სამხრეთის მიჯნა საქართველო-აზერბაიჯანის სახელმწიფო საზღვარს ემთხვევა.
ისტორია
საგარეჯო-ნინოწმინდის ეპარქიის ტერიტორია ისტორიული კახეთის სამეფოს მესამე სადროშოს მიეკუთვნებოდა. ამ რეგიონში საქართველოს გაქრისტიანების ახლო ხანებიდან რამდენიმე მსხვილი სამღვდელმთავრო კათედრა არსებობდა, რომელთაც დასაბამი წმიდა მეფე ვახტანგ გორგასლის საეკლესიო რეფორმამ დაუდო. ვახტანგის მიერ დაფუძნებულ ქართლის საკათალიკოსოში თორმეტი ახალი საეპისკოპოსო კათედრიდან ორი - ნინოწმინდა და კაწარეთი თანამედროვე საგარეჯო-ნინოწმიდის ეპარქიის ტერიტორიაზე მდებარეობდა. ნინოწმიდის საეპისკოპოსოს მწყემსმთავარი მეექვსე საუკუნის დასაწყისში დვინის საეკლესიო კრებაზეც მოიხსენიება.
2003 წლის 18 აგვისტოს ურბნისის საკათედრო ტაძარში ჩატარებულ საქართველოს მართლმადიდებელი ეკლესიის წმიდა სინოდის კრების განჩინებით, საგარეჯოსა და გურჯაანის ეპარქიის სამწყსო ტერიტორიის გადანაწილების შემდეგ, ჩამოყალიბდა გურჯაანისა და ველისციხის და საგარეჯოსა და ნინოწმიდის ეპარქიები.
საგარეჯოსა და ნინოწმიდის ეპარქიის მღვდელმთავრად საქართველოს ეკლესიის წმიდა სინოდმა გამოარჩია დავით-გარეჯის მამათა მონასტრის წინამძღვარი, არქიმანდრიტი ლუკა ლომიძე.
რესურსები ინტერნეტში
კატეგორია:საქართველოს ეპარქიები
Pseudolasius sunda
Pseudolasius sunda — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Pseudolasius-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ჯანიაშვილი
საკუთარი სახელი ჯანიაშვილი შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
გურჯაანის ყველაწმინდა
მინი მინი| გურჯაანის ყველაწმინდა, ან უბრალოდ ყველაწმინდა — VIII-IX საუკუნეების ქართული ხუროთმოძღვრების („გარდამავალი ხანის“) უმნიშვნელოვანესი ძეგლი — ღვთისმშობლის მიძინების ეკლესია. მდებარეობს ქალაქ გურჯაანიდან 2 კმ-ზე.  2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
არქიტექტურული თავისებურება
VII საუკუნის მეორე ნახევრიდან ქართული ხელოვნების ისტორიაში დაიწყო განვითარების ახალი საფეხური, რომელიც X საუკუნის მეორე ნახევრამდე გაგრძელდა. მას გარდამავალი ხანის ხელოვნება უწოდეს. ეს პერიოდი ხასიათდება სტილისტური მრავალფეროვნებითა და ამ მრავალფეროვნებით გამოწვეული თავისებურებებით, რომლებიც ზოგიერთ შემთხვევაში სრულიად უნიკალურ ნიმუშებს გვაძლევს. გარდამავალ ხანაში ირღვევა არქიტექტურის კლასიკური ფორმები და იწყება ახალი გზების ძიება. ხშირად ერთმანეთს ერწყმის ორი სრულიად განსხვავებული არქიტექტურული ტიპი. ამგვარი მოვლენის ერთ-ერთი საუკეთესო ნიმუში გურჯაანის ყველაწმინდაა. შიდა სივრცის გადაწყვეტის მიხედვით, ის სამნავიანი ბაზილიკაა, მაგრამ გუმბათოვანი გადახურვა აქვს, თანაც ტაძარს ერთის ნაცვლად ორი რვაწახნაგა გუმბათი ადგას, რაც მას მკვეთრად გამოარჩევს სხვა ქართული ძეგლებისაგან.